Here is a page extracted from Wikipedia that may contain CSS, HTML, and a lot of unformatted text.

Title: Chuan González de Munebrega
Content: Chuan González de Munebrega (Munebrega, antis de 1536 — ib., 1567) estió un canonche y enquesidor aragonés que ocupó o cargo de bispe de Tarazona dende l'anyo 1547 dica a suya muerte.

Biografía 
Chuan González naixió d'a localidat de Munebrega (Comunidat de Calatayú).

Prencipió en o sino d'a Ilesia catolica como canonche d'a iglesia d'o Santo Sepulcre de Calatayú y, dimpués, como canonche d'a seu de Santa María de Lugo.

Alcanzó a dignidat de provisor en o bispato de Mondoñedo y, posteriorment, obtenió plaza d'enquisidor, desempenyando iste cargo en Cerdenya, Valladolit, Sevilla —dende a on aproveitó ta combatir a protestants de toda Andalucía—, Cuenca y Valencia —ciudat en a que se sabe que residiba arredol de l'anyo 1541, estando canceller de competencias d'a ciudat y d'o reino homonimos—.

Tamién fue nombrau visitador en Catalunya y en os condatos de Rosellón y de Cerdanya.

En 1547 fue nombrau bispe de Tarazona. Asumió o cargo sin renunciar por ixo a la suya faina d'enquisidor, que continó desempenyando dica l'anyo 1561, estando-se por un periodo de tres anyos en Sevilla ta continar perseguindo as desviacions hereticas en territorio andaluz.

O suyo mandato estió caracterizau por os pleitos con Calatayú, y en l'artistico por o inicio d'importants obras de remodelación, constructivas y ornamentals, en l'antiga fortaleza medieval d'a Zuda turiasonense, destacando tamién a remodelación d'o palacio episcopal.

Referencias

Bibliografía

Vinclos externos
  Ficha en www.catholic-hierarchy.org

Bispes de Tarazona
Muertos en Munebrega
Naixius de Munebrega
1536 (naixencias)
1567 (muertes)